Ehdotus: neuvoston päätös, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevaan yleissopimukseen tehtävien muutosten hyväksymisestä riitojenratkaisumenettelyjen luomiseksi, yleissopimuksen soveltamisalan laajentamiseksi ja sen tavoitteiden tarkistamiseksi /* KOM/2008/0512 lopull. - CNS 2008/0166 */





[pic] | EUROOPAN YHTEISÖJEN KOMISSIO | Bryssel 13.8.2008 KOM(2008) 512 lopullinen 2008/0166 (CNS) Ehdotus: NEUVOSTON PÄÄTÖS, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevaan yleissopimukseen tehtävien muutosten hyväksymisestä riitojenratkaisumenettelyjen luomiseksi, yleissopimuksen soveltamisalan laajentamiseksi ja sen tavoitteiden tarkistamiseksi (komission esittämä) PERUSTELUT 1. EHDOTUKSEN TAUSTA Ehdotuksen tavoitteet: Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen, jäljempänä ’yleissopimus’, sopimuspuolet hyväksyivät marraskuussa 2004 pidetyssä 23. vuosikokouksessa yleissopimukseen muutoksen, jonka mukaan Koillis-Atlantin kalastuskomissio (NEAFC) voi antaa suosituksia yleissopimuksesta aiheutuvien riitojen ratkaisumenettelyiksi. Sopimuspuolet hyväksyivät yleissopimukseen 11. elokuuta 2006 postiäänestyksellä muutoksen, jolla yleissopimus ulotettiin koskemaan myös pohjalajeja ja yleissopimuksen tavoitteita tarkistettiin. Tämän ehdotuksen tarkoituksena on panna edellä mainitut yleissopimuksen muutokset täytäntöön yhteisön lainsäädännössä. Yleinen tausta: Yleissopimuksen johdanto-osassa mainitaan muilla kansainvälisillä kalastuksenhoitofoorumeilla saavutettu kehitys, jolla on vaikutusta NEAFC-yleissopimusalueella harjoitettavaan kalastukseen. Selkeyden vuoksi käyttöön on otettu uusia määritelmiä. Pyynnin kohteena olevat tai kalastuksen vaikutuksista kärsivät pohjalajit on sisällytetty yleissopimuksen soveltamisalaan. Yleissopimuksessa määrätään, että NEAFC:n on toiminnassaan pyrittävä kalavarojen säilyttämiseen ja parhaaseen mahdolliseen käyttöön. Näiden tavoitteiden lisäksi on esitetty määräys, jonka mukaan NEAFC:n on toiminnassaan otettava huomioon, että pitkän aikavälin hoidon ja kalavarojen hallinnon pitäisi tarjota kestäviä taloudellisia, sosiaalisia ja ympäristöön liittyviä etuja. Yleissopimuksen mukaan NEAFC:n on tehtäviään suorittaessaan otettava huomioon paras käytettävissä oleva tieteellinen tieto. Lisäksi sopimuspuolten on yleissopimuksen tavoitteisiin päästäkseen noudatettava varovaisuusperiaatetta ja ekosysteemiperustaista lähestymistapaa ja otettava huomioon tarve suojella merien biologista monimuotoisuutta. On määrätty mahdollisuudesta vahvistaa yleissopimuksen mukainen riitojenratkaisumenettely. Tämän ansiosta sopimuspuolet voivat vahvistaa riitojenratkaisumenettelyn, joka tarjoaisi keinon riitojen nopean ratkaisemiseen ja mahdollistaisi riitojen ratkaisun 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen[1] sekä hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta 4 päivänä elokuuta 1995 tehdyn sopimuksen[2] mukaisesti. Voimassa olevat aiemmat säännökset: Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus, jäljempänä ’yleissopimus’, allekirjoitettiin Lontoossa 18 päivänä marraskuuta 1980, ja se tuli voimaan 17 päivänä maaliskuuta 1982. Yhteisö liittyi yleissopimukseen 13. heinäkuuta 1981[3]. Yleissopimuksella perustettiin alueellinen kalastusjärjestö, jonka tavoitteena on edistää Koillis-Atlantin kalavarojen säilyttämistä ja parasta mahdollista käyttöä rannikkovaltioiden kalastusta koskevan laajennetun lainkäyttövallan kannalta tarkoituksenmukaisissa puitteissa ja edistää tätä kautta kyseisiä luonnonvaroja koskevia kansainvälisiä neuvotteluja ja yhteistyötä. Johdonmukaisuus suhteessa unionin muuhun politiikkaan ja muihin tavoitteisiin: Ehdotetut toimenpiteet on suunniteltu yhteisen kalastuspolitiikan tavoitteiden mukaisesti, ja ne ovat yhdenmukaisia kestävää kehitystä koskevan yhteisön politiikan kanssa. 2. KUULEMISET JA VAIKUTUSTEN ARVIOINTI Intressitahojen kuuleminen: Jäsenvaltioita ja yleissopimuksen sopimuspuolten oikeudellisia asiantuntijoita on kuultu. Vaikutusten arviointi: Ei sovelleta. 3. EHDOTUKSEEN LIITTYVÄT OIKEUDELLISET NÄKÖKOHDAT Oikeusperusta: EY:n perustamissopimuksen 37 artikla yhdessä sen 300 artiklan 2 kohdan ja 3 kohdan ensimmäisen alakohdan kanssa. 4. TALOUSARVIOVAIKUTUKSET Ehdotuksella ei ole vaikutuksia yhteisön talousarvioon. 2008/0166 (CNS) Ehdotus: NEUVOSTON PÄÄTÖS, Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevaan yleissopimukseen tehtävien muutosten hyväksymisestä riitojenratkaisumenettelyjen luomiseksi, yleissopimuksen soveltamisalan laajentamiseksi ja sen tavoitteiden tarkistamiseksi EUROOPAN UNIONIN NEUVOSTO, JOKA ottaa huomioon Euroopan yhteisön perustamissopimuksen ja erityisesti sen 37 artiklan yhdessä sen 300 artiklan 2 kohdan ja 3 kohdan ensimmäisen alakohdan kanssa, ottaa huomioon komission ehdotuksen[4], ottaa huomioon Euroopan parlamentin lausunnon[5], sekä katsoo seuraavaa: (1) Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus, jäljempänä ’yleissopimus’, allekirjoitettiin Lontoossa 18 päivänä marraskuuta 1980, ja se tuli voimaan 17 päivänä maaliskuuta 1982. (2) Euroopan yhteisö liittyi yleissopimukseen 13 päivänä heinäkuuta 1981[6]. (3) Yleissopimuksen 19 artiklan 2 kohdan mukaan yleissopimuksen muutos edellyttää, että sopimuspuolista kolme neljäsosaa hyväksyy muutoksen. Yleissopimuksen 19 artiklan 3 kohdan mukaan muutos tulee voimaan 120 päivän kuluttua toimituspäivämäärästä, joka on mainittu ilmoituksessa, jolla talteenottaja ilmoittaa vastaanottaneensa kaikkien sopimuspuolten kolmen neljäsosan enemmistöllä hyväksymää muutosta koskevan kirjallisen lausunnon. (4) Yleissopimuksen sopimuspuolet hyväksyivät marraskuussa 2004 pidetyssä Koillis-Atlantin kalastuskomission (NEAFC:n) 23. vuosikokouksessa yleissopimukseen muutoksen, jonka mukaan NEAFC voi antaa suosituksia yleissopimuksesta aiheutuvien riitojen ratkaisumenettelyiksi. (5) Sopimuspuolet hyväksyivät yleissopimukseen 11 päivänä elokuuta 2006 postiäänestyksellä muutoksen, jolla yleissopimus ulotetaan koskemaan myös pohjalajeja ja yleissopimuksen tavoitteita laajennetaan. Yleissopimusta muutettiin myös siten, että siinä mainitaan muilla kansainvälisillä kalastuksenhoitofoorumeilla saavutettu kehitys, jolla on vaikutusta NEAFC-yleissopimusalueella harjoitettavaan kalastukseen. Lisäksi siinä otettiin käyttöön eräitä uusia määritelmiä. (6) Pohjalajit ovat joko pyyntikohteena tai kärsivät kalastuksen vaikutuksista, minkä vuoksi kyseiset lajit on aiheellista sisällyttää yleissopimuksen soveltamisalaan. (7) Yleissopimuksessa määrätään, että NEAFC:n on toiminnassaan pyrittävä kalavarojen säilyttämiseen ja parhaaseen mahdolliseen käyttöön. Näiden tavoitteiden lisäksi on tärkeää korostaa pitkän aikavälin hoidon merkitystä ja sitä, että kalavarojen hoidon pitäisi tarjota kestäviä taloudellisia, sosiaalisia ja ympäristöön liittyviä etuja. Sen vuoksi nämä seikat on aiheellista sisällyttää yleissopimuksen tavoitteisiin. (8) Yleissopimuksen mukaan NEAFC:n on tehtäviään suorittaessaan otettava huomioon paras käytettävissä oleva tieteellinen tieto. Tavoitteiden saavuttamiseksi on lisäksi tärkeää ottaa huomioon varovaisuusperiaate, ekosysteemiperustainen lähestymistapa ja tarve suojella merien biologista monimuotoisuutta. NEAFC:n on sen vuoksi aiheellista ottaa myös edellä mainitut seikat huomioon tehtäviään suorittaessaan. (9) Yleissopimuksen mukainen riitojenratkaisumenettely voisi mahdollistaa riitojen pikaisen ratkaisun, mikä olisi yhteisön edun mukaista. (10) Tällainen menettely edistäisi niin ikään alueellisten kalastusjärjestöjen ja erityisesti NEAFC:n lujittamista ja nykyaikaistamista ja varmistaisi tällä tavoin Koillis-Atlantin kalastuksen kestävyyden pitkällä aikavälillä. (11) Yleissopimukseen ehdotetut muutokset auttaisivat yhteisöä saavuttamaan EY:n perustamissopimuksen tavoitteet. (12) Yleissopimuksen mukaisesti yhteisölle myönnettyjen kalastusmahdollisuuksien perusteella on yhteisön edun mukaista hyväksyä ehdotetut muutokset, ON PÄÄTTÄNYT SEURAAVAA: 1 artikla Hyväksytään yhteisön puolesta Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevaan yleissopimukseen tehdyt muutokset, jotka esitetään tämän päätöksen liitteessä. 2 artikla Neuvoston puheenjohtajalla on oikeus nimetä henkilö, jolla on valtuudet antaa yhteisön hyväksyminen tiedoksi talteenottajavaltion hallitukselle Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen 19 artiklan 3 kohdan mukaisesti. 3 artikla Tämä päätös tulee voimaan päivänä, jona se tehdään. Tehty Brysselissä Neuvoston puolesta Puheenjohtaja LIITE Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskeva yleissopimus muutetaan seuraavasti: 1. Lisätään johdanto-osaan uusi toinen kappale seuraavasti: ” Tunnustavat 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen asiaankuuluvat määräykset; hajallaan olevien kalakantojen ja laajasti vaeltavien kalakantojen säilyttämistä ja hoitoa koskevien 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen määräysten täytäntöönpanosta vuonna 1995 tehdyn sopimuksen määräykset; aavan meren kalastusalusten kansainvälisten suojelu- ja hoitotoimenpiteiden noudattamisen edistämisestä vuonna 1993 tehdyn sopimuksen määräykset, ja ottavat huomioon Yhdistyneiden Kansakuntien elintarvike- ja maatalousjärjestön 28. istunnossaan lokakuussa 1995 hyväksymät vastuullisen kalastuksen toimintasäännöt.” 2. Korvataan johdanto-osan kolmas kappale seuraavasti: ” Haluavat edistää Koillis-Atlantin alueen kalavarojen pitkän aikavälin säilyttämistä ja parasta mahdollista käyttöä ja suojella tällä tavoin meriekosysteemejä, joissa kyseisiä kalavaroja esiintyy, sekä kannustaa mainittuja kalavaroja koskevia kansainvälisiä neuvotteluja ja yhteistyötä.” 3. Korvataan 1 artikla seuraavasti: ”1 artikla Tässä yleissopimuksessa tarkoitetaan: 1. ’yleissopimusalueella’ seuraavia alueita: 2. Atlantin ja Pohjoisen jäämeren sekä niihin liittyvien vesialueiden osat, jotka sijaitsevat 36. pohjoisen leveysasteen pohjoispuolella sekä 42. läntisen pituusasteen ja 51. itäisen pituusasteen välisellä alueella lukuun ottamatta: 3. Itämeren ja Belttien osia, jotka sijaitsevat Hasenore Headia ja Gniben Pointia, Korshagea ja Spodsbiergia sekä Gilbierg Headia ja Kullenia yhdistävien linjojen etelä- ja itäpuolella, ja 4. Välimeren ja siihen liittyvien vesialueiden osia 36. pohjoisen leveysasteen sekä linjan 5°36' läntistä pituutta väliseen leikkauspisteeseen 5. Atlantin valtameren osa, joka sijaitsee 59. pohjoisen leveysasteen pohjoispuolella sekä 44. läntisen pituusasteen ja 42. läntisen pituusasteen välisellä alueella. 6. ’ kalavaroilla ’ kaloja, nilviäisiä, äyriäisiä ja pohjalajeja, lukuun ottamatta 10 päivänä joulukuuta 1982 tehdyn Yhdistyneiden Kansakuntien merioikeusyleissopimuksen liitteessä I lueteltuja laajasti vaeltavia kalalajeja sekä anadromisia kalakantoja siltä osin kuin ne kuuluvat muiden kansainvälisten sopimusten soveltamisalaan; 7. ’meren elollisilla luonnonvaroilla’ meriekosysteemien kaikkia elollisia osia; 8. ’merien biologisella monimuotoisuudella’ ekologisten kokonaisuuksien ja niihin kuuluvien meren elävien eliöiden vaihtelevuutta; tähän sisältyy myös lajin sisäinen ja lajien välinen sekä ekosysteemien monimuotoisuus.” 4. Korvataan 2 artikla seuraavasti: ”2 artikla Tämän yleissopimuksen tavoitteena on varmistaa yleissopimusalueen kalavarojen pitkäaikainen säilyminen ja paras mahdollinen käyttö, mikä tarjoaa kestäviä taloudellisia, sosiaalisia ja ympäristöön liittyviä etuja.” 5. Korvataan 4 artikla seuraavasti: ”4 artikla 9. Komissio suorittaa tehtävänsä 2 artiklassa asetetun tavoitteen saavuttamiseksi. 10. Antaessaan tämän yleissopimuksen 5 tai 6 artiklan mukaisesti suosituksia komissio 11. varmistaa, että tällaiset suositukset perustuvat parhaisiin käytettävissä oleviin tieteellisiin tietoihin; 12. soveltaa varovaisuusperiaatetta; 13. ottaa asianmukaisesti huomioon kalastuksesta muihin lajeihin ja meriekosysteemeihin aiheutuvat vaikutukset ja näin toimiessaan toteuttaa tarvittaessa säilyttämis- ja hoitotoimenpiteitä, jotka vastaavat tarpeeseen vähentää meren elollisiin luonnonvaroihin ja meriekosysteemeihin kohdistuvat haitalliset vaikutukset mahdollisimman pieniksi; ja 14. ottaa asianmukaisesti huomioon tarpeen suojella merien biologista monimuotoisuutta. 15. Komissio tarjoaa foorumin neuvottelulle ja tiedonvaihdolle, jota käydään yleissopimusalueen kalavarojen tilasta ja hoitopolitiikoista, mukaan luettuina näistä politiikoista kalavaroihin ja tapauksen mukaan muihin meren elollisiin luonnonvaroihin ja meriekosysteemeihin kohdistuvien kokonaisvaikutusten tarkastelu.” 6. Korvataan 5, 6, 8, 9, 12, 13, 15, 18 ja 20 artiklassa oleva ilmaisu ”kalastusta koskeva lainkäyttövalta” ilmaisulla ”lainkäyttövalta”. 7. Lisätään uusi 18 a artikla 18 artiklan jälkeen seuraavasti: ”18 a artikla Komissio antaa suosituksia tästä yleissopimuksesta aiheutuvien riitojen ratkaisumenettelyiksi.” [1] EYVL L 179, 23.6.1998, s. 1. [2] EYVL L 189, 3.7.1998, s. 14. [3] EYVL L 227, 12.8.1981, s. 21. [4] EUVL C […], […], s. […]. [5] EUVL C […], […], s. […]. [6] EYVL L 227, 12.8.1981, s. 21.